VS000989
Datum: 1993-10-11T01:00:00.000+01:00
datum_sodbe_i_stopnje: 1999-11-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice
fischer: srednje hudi primeri
odskodnina: 3000000 SIT
opombe: II Ips 304/2001. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Fizični delavec.

## Škodni dogodek

Toženca sta ga telesno poškodovala (obsojena na kazen zapora zaradi storitve kaznivega dejanja hude telesne poškodbe).

## Poškodba

Rana vreznina na levi strani trebušne stene, površinska vreznina želodčne stene, presekanina sedmega levega rebra, porezanina leve prepone in vreznina baze levega pljučnega krila.

## Telesne bolečine

1000000 SIT Hude 5 dni, srednje hude 6 dni, občasne srednje hude 6 dni, lahke 3 tedne in ob močnem napenjanju trebušne stene (pri opravljanju težjih fizičnih del) tudi v bodoče in ob spremembah vremena pikajoče bolečine v področju levega prsnega koša.

#### Hospitalizacija

10 dni; urgentna operacija v splošni anesteziji: zašitje vseh ran, 2 drenažni cevki v prsno in trebušno votlino (6 dni), intenzivna nega 3 dni; priključitev na aparat za odstranjevanje zraka iz prsne votline; dihalne vaje zaradi preprečevanja pljučnice.

#### Ambulantno zdravljenje

Kontrole v kirurški ambulanti in pri lečečem zdravniku; v bolniškem staležu je bil 1 mesec in 3 tedne.

#### Nevšečnosti med zdravljenjem

Odvzemi krvi, infuzije, odstranitev šivov.

## Strah

300000 SIT Intenziven primarni strah ob škodnem dogodku, sekundarni strah v pojemanju 2 meseca. Sanjal je o dogodku.

## Zmanjšanje življenjske aktivnosti

1500000 SIT 15-odstotna trajna invalidnost. Manj sposoben za težja fizična dela. Po mnenju izvedenca lahko pride pri odpiranju trebušne votline in dodatno pri operacijah na črevesju ter drugih poškodbah na trebušni votlini do priraskov, ki lahko onemogočijo normalno gibanje črevesja, kar je sicer redko. Če pa se te komplikacije javijo, so lahko celo življenjsko nevarne.

## Skaženost

200000 SIT V področju levega rebrnega loka je ostala poševna, 18 cm dolga in 10 mm široka postoperacijska brazgotina, ki sega od popka in rebrnega loka do višine 6. rebra in je rahlo napeta in rjavo rožnate barve in še dve manjši brazgotini. Področje levega rebrnega loka je zaradi brazgotin in operacije rahlo dvignjeno.

---

ZOR člen 200, 203